02016A1021(01) — HR — 02.12.2019 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koji je izmijenila:

▼B

PRIJEVOD

PRIJELAZNI SPORAZUM O GOSPODARSKOM PARTNERSTVU

između Gane, s jedne strane, i Europske zajednice i njezinih država članica, s druge strane

S OBZIROM NA to da stranke žele dodatno ojačati svoje gospodarske i trgovinske odnose te uspostaviti bliske i trajne odnose koji se temelje na partnerstvu i suradnji,

UZIMAJUĆI u obzir mogući negativan učinak koji bi istek trgovinskih povlastica iz Cotonoua imao na trgovinu između stranaka, ako se do 1. siječnja 2008. ne uvede trgovinski sporazum usklađen sa Svjetskom trgovinskom organizacijom (WTO) koji bi naslijedio postojeći;

GLAVA I.

CILJEVI

Članak 1.

Okvirni sporazum

Ovaj Sporazum predstavlja početni okvir za Sporazum o gospodarskom partnerstvu (SGP).

Članak 2.

Ciljevi

Ciljevi ovog Sporazuma su sljedeći:

omogućiti Gani da iskoristi poboljšani pristup tržištu koji joj nudi stranka EZ u okviru pregovora o SGP-u i time izbjeći poremećaj trgovine između Gane i Europske zajednice nakon isteka prijelaznog trgovinskog režima iz Sporazuma iz Cotonoua 31. prosinca 2007. do sklapanja potpunog SGP-a;

(c)

(c)

GLAVA II.

PARTNERSTVO ZA RAZVOJ

Članak 3.

Razvojna suradnja u okviru ovog Sporazuma

Stranke se obvezuju surađivati radi provođenja ovog Sporazuma i doprinijeti podržavanju stranke Gane u postizanju ciljeva SGP-a. Ta suradnja odvija se u financijskom i nefinancijskom obliku.

Članak 4.

Suradnja u financiranju razvoja u okviru ovog Sporazuma

1. Razvojna suradnja za regionalnu gospodarsku suradnju i integraciju, kako je predviđena u Sporazumu iz Cotonoua, provodi se s ciljem maksimiranja očekivanih koristi ovog Sporazuma.

2. Financiranje Europske zajednice koje se odnosi na razvojnu suradnju između stranke Gane i Europske zajednice, kojim se podupire provedba ovog Sporazuma, odvija se u okviru pravila i odgovarajućih postupaka predviđenih Sporazumom iz Cotonoua, posebno postupaka programiranja Europskog razvojnog fonda te u okviru odgovarajućih financijskih instrumenata koji se financiraju iz općeg proračuna Europske unije. U ovom kontekstu, pružanje podrške provedbi važećeg SGP-a jedan je od prioriteta.

3. Države članice Europske zajednice zajednički se obvezuju podupirati, pomoću svoje razvojne politike i instrumenata, aktivnosti razvojne suradnje za regionalnu gospodarsku suradnju i integraciju te za provedbu ovog Sporazuma, i na nacionalnoj i na regionalnoj razini, u skladu s načelima komplementarnosti i učinkovitosti pomoći.

4. Stranke surađuju kako bi olakšale sudjelovanje drugih donatora koji žele podržati napore stranke Gane u postizanju ciljeva ovog Sporazuma.

5. Stranke priznaju korisnost regionalnih financijskih mehanizama, kao što je regionalni fond za SGP, koji su uspostavile regije te koji je za regije uspostavljen, kako bi se usmjerilo financiranje na regionalnoj i nacionalnoj razini i učinkovito provele mjere koje prate važeći Sporazum. Europska zajednica obvezuje se usmjeriti svoju potporu bilo kroz vlastite financijske mehanizme regije ili kroz one koje dogovore stranke potpisnice ovog Sporazuma, u skladu s pravilima i postupcima određenima u Sporazumu iz Cotonoua i u skladu s načelima učinkovitosti pomoći utvrđenima u Pariškoj deklaraciji, s ciljem jednostavne, učinkovite i brze provedbe.

6. Pri provedbi stavaka od 1. do 5., stranke se obvezuju surađivati na financijski i nefinancijski način u područjima utvrđenima u člancima 5., 6., 7. i 8.

Članak 5.

Poslovno okruženje

Stranke su suglasne da je poslovno okruženje ključni čimbenik gospodarskog razvoja i da su, uslijed toga, odredbe ovog Sporazuma usmjerene na doprinošenje tom zajedničkom cilju.

Stranke se obvezuju, u skladu s odredbama članka 4., neprekidno poticati poboljšanje poslovnog okruženja.

Članak 6.

Potpora provedbi pravila

Stranke su suglasne da je provedba trgovinskih pravila, za koja su područja suradnje detaljno utvrđena u pojedinim poglavljima ovog Sporazuma, ključni čimbenik u postizanju ciljeva ovog Sporazuma. Suradnja u tom području provodit će se u skladu s odredbama iz članka 4.

Članak 7.

Jačanje i unapređenje sektorâ proizvodnje

U kontekstu provedbe ovog Sporazuma, stranke ističu svoju spremnost na promicanje unapređenja konkurentnosti sektora proizvodnje na koje se odnosi ovaj Sporazum u Gani.

Stranke su suglasne surađivati putem instrumenata suradnje, kako je definirano u članku 4., te podupirati:

Članak 8.

Suradnja u pogledu financijske prilagodbe

1. Stranke su svjesne izazova koje bi ukidanje ili bitno smanjenje carina predviđenih ovim Sporazumom moglo predstavljati za Ganu i suglasne su uspostaviti dijalog i suradnju u tom području.

2. S obzirom na raspored liberalizacije koji su dogovorile stranke ovog Sporazuma, stranke su suglasne s uspostavom dubinskog dijaloga o mjerama fiskalne prilagodbe kako bi u konačnici osigurale uravnoteženi proračun Gane.

3. Stranke su suglasne surađivati, u okviru odredaba članka 4., posebno putem olakšavanja mjera potpore u sljedećim područjima:

Članak 9.

Suradnja u međunarodnim forumima

Stranke nastoje surađivati u svim međunarodnim forumima gdje se raspravlja o pitanjima važnim za ovo partnerstvo.

GLAVA III.

TRGOVINSKI REŽIM ZA ROBU

POGLAVLJE 1.

Carine i necarinske mjere

Članak 10.

Carine

1. Carina uključuje sve pristojbe ili davanja bilo kakve vrste, uključujući bilo kakav oblik dodatnog poreza ili dodatnog davanja, koji su uvedeni u vezi s uvozom ili izvozom robe, ali ne uključuje bilo kakva:

(c)

(c)

2. Za svaki proizvod osnovna carina, na koju se trebaju primjenjivati sukcesivna smanjenja, specificirana je u tarifnom rasporedu svake stranke.

Članak 11.

Naknade i druga davanja

1. Stranke ponovno potvrđuju svoju obvezu poštovanja odredaba članka VIII. GATT-a iz 1994.

2. Međutim, naknade i druga davanja povezana s pravnim obvezama, koja postoje u vrijeme potpisivanja ovog Sporazuma, kao što je navedeno u Prilogu 3., nastavljaju se primjenjivati najdulje u razdoblju od deset godina. To se razdoblje može produljiti odlukom Odbora za SGP ako je to potrebno kako bi se poštovale te pravne obveze.

Članak 12.

Carine za proizvode podrijetlom iz Gane

Proizvodi podrijetlom iz Gane uvoze se u stranku EZ-a bez carina, osim proizvoda navedenih u Prilogu 1. te pod uvjetima koji su ondje definirani.

Članak 13.

Carine za proizvode podrijetlom iz stranke EZ-a

Carine na uvoz u Ganu proizvoda podrijetlom iz stranke EZ-a smanjuju se ili ukidaju u skladu s rasporedom liberalizacije carina iz Priloga 2.

Članak 14.

Pravila o podrijetlu

Za potrebe ovog poglavlja, „s podrijetlom” primjenjuje se na robu koja ispunjava povlaštena pravila o podrijetlu koja su na snazi 1. siječnja 2008. između stranaka.

Stranke na temelju pravila o podrijetlu definiranih u Sporazumu iz Cotonoua najkasnije do 30. lipnja 2008. uspostavljaju zajednički i reciprocitetni režim o pravilima o podrijetlu koji će stupiti na snagu najkasnije prvog dana privremene primjene ovog Sporazuma, osiguravajući poboljšanje te uzimajući u obzir razvojne ciljeve Gane. Taj novi režim Odbor za SGP priložiti će ovom Sporazumu.

Najkasnije tri godine od dana stupanja na snagu ovog Sporazuma, stranke će preispitati odredbe koje su na snazi i koje uređuju pravila o podrijetlu s ciljem pojednostavnjenja koncepata i metoda korištenih u svrhu određivanja podrijetla, uzimajući u obzir razvojne ciljeve Gane. U tom postupku revizije stranke će uzeti u obzir tehnološki razvoj, proizvodne procese i sve ostale čimbenike, uključujući kontinuirane reforme u pogledu pravila o podrijetlu, što može zahtijevati izmjenu reciprocitetnog režima utvrđenog u pregovorima. Svaka izmjena ili zamjena provest će se odlukom Odbora za SGP.

Članak 15.

Mirovanje

1. Neovisno o člancima 23. i 24., od dana stupanja na snagu ovog Sporazuma u trgovini među strankama ne uvode se nikakve nove uvozne carine i ne povećavaju se one carine koje se trenutačno primjenjuju.

2. Neovisno o stavku 1. i u kontekstu dovršavanja provedbe zajedničke vanjske tarife Ekonomske zajednice zapadnoafričkih država (ECOWAS), Gana može do 31. prosinca 2011. revidirati svoje osnovne carine koje se primjenjuju na robu podrijetlom iz Europske zajednice sve dok opća prisutnost tih carina nije veća od pojave carina navedenih u Prilogu 2.

Članak 16.

Carine na izvoz

Od dana stupanja na snagu ovog Sporazuma u trgovini među strankama ne uvode se nikakve nove izvozne carine ili istovrsna davanja niti se povećavaju one carine koje se trenutačno primjenjuju.

U iznimnim okolnostima, ako stranka Gana može iskazati posebne potrebe u smislu prihoda, zaštite mladih industrija ili zaštite okoliša, mogu se, privremeno i nakon savjetovanja sa strankom EZ-om, uvesti izvozne carine ili istovrsna davanja na ograničeni broj dodatnih proizvoda te bi se mogla povećati primjena onih koje već postoje.

Stranke su suglasne preispitati odredbe ovog članka u okviru Odbora za SGP najkasnije tri godine nakon stupanja na snagu ovog Sporazuma, u potpunosti uzimajući u obzir njihov utjecaj na razvoj i diversifikaciju gospodarstva stranke Gana.

Članak 17.

Povoljniji tretman koji proizlazi iz sporazuma o slobodnoj trgovini

1. U vezi s pitanjima obuhvaćenima ovim poglavljem, stranka EZ odobrava stranci Gani svaki povoljniji tretman koji se primjenjuje zbog toga što je stranka EZ nakon potpisivanja ovog Sporazuma postala stranka sporazuma o slobodnoj trgovini s trećim stranama.

2. S obzirom na pitanja obuhvaćena ovim poglavljem, stranka Gana odobrava stranci EZ-u svaki povoljniji tretman koji se primjenjuje zbog toga što je stranka Gana nakon potpisivanja ovog Sporazuma postala stranka sporazuma o slobodnoj trgovini s bilo kojim velikim trgovinskim partnerom.

3. Ako stranka Gana od velikog trgovinskog partnera dobije tretman koji je bitno povoljniji od tretmana koji nudi stranka EZ, stranke će započeti savjetovanje i zajednički će odlučiti o provedbi odredaba iz stavka 2.

4. Odredbe ovog poglavlja ne smiju se tumačiti na način da obvezuju stranke da uzajamno proširuju bilo koji povoljniji tretman koji je primjenjiv kao posljedica činjenice da je jedna od stranaka stranka sporazuma o slobodnoj trgovini s trećim strankama na dan potpisivanja ovog Sporazuma.

5. Za potrebe ovog članka, „sporazum o slobodnoj trgovini” znači sporazum koji u bitnoj mjeri liberalizira trgovinu i osigurava nepostojanje ili uklanjanje gotovo sve diskriminacije između stranaka tog sporazuma tako da uklanja postojeće diskriminirajuće mjere i/ili zabranjuje nove ili još više diskriminirajuće mjere, ili nakon stupanja na snagu tog sporazuma ili na temelju razumnog vremenskog okvira.

6. Za potrebe ovog članka, „veliki trgovinski partner” znači bilo koja razvijena zemlja ili zemlja s udjelom od više od 1 % u svjetskom robnom izvozu u godini koja prethodi stupanju na snagu sporazuma o slobodnoj trgovini iz stavka 2., ili bilo koja skupina zemalja koje djeluju pojedinačno, zajedno ili na temelju sporazuma o slobodnoj trgovini sa zajedničkim udjelom od više od 1,5 % u svjetskom robnom izvozu u godini koja prethodi stupanju na snagu sporazuma o slobodnoj trgovini iz stavka 2. ( 1 )

Članak 18.

Zabrana količinskih ograničenja

Neovisno o odredbama članaka 23., 24. i 25., stupanjem na snagu ovog Sporazuma ukidaju se sve zabrane ili ograničenja koja se primjenjuju na uvoz ili izvoz između stranaka, izuzev carina, poreza, naknada i drugih davanja iz članka 11., bilo da se provode kvotama, uvoznim ili izvoznim dozvolama ili drugim mjerama. Ne smiju se uvesti nove takve mjere.

Članak 19.

Nacionalni tretman unutarnjih poreza i propisa

1. Uvezeni proizvodi podrijetlom iz druge stranke ne podliježu, bilo izravno ili neizravno, unutarnjim porezima ili drugim unutarnjim davanjima bilo koje vrste, višima od onih koji se primjenjuju, izravno ili neizravno, na slične nacionalne proizvode. Nadalje, stranke ne smiju na neki drug način primjenjivati unutarnje poreze ili druga unutarnja davanja radi pružanja zaštite nacionalnoj proizvodnji.

2. Uvezenim proizvodima podrijetlom iz druge stranke dodjeljuje se tretman koji nije manje povoljan od tretmana dodijeljenog sličnim domaćim proizvodima na temelju svih zakona, propisa i zahtjeva koji utječu na njihovu unutarnju prodaju, ponudu za prodaju, kupnju, prijevoz, distribuciju ili uporabu. Odredbe ovog stavka ne sprečavaju primjenu različitih davanja za unutarnji prijevoz koja se temelje isključivo na ekonomičnom funkcioniranju prijevoznih sredstava, a ne na nacionalnosti proizvoda.

3. Nijedna stranka ne smije uspostaviti niti provoditi unutarnji količinski propis o miješanju, obradi ili korištenju proizvoda u točno određenim količinama ili omjerima koji bi zahtijevali, izravno ili neizravno, da bilo koji točno određeni iznos ili omjer nekog proizvoda koji podliježe propisu mora biti nabavljen iz domaćih izvora. Osim toga, nijedna stranka ne smije na neki drugi način primjenjivati interne količinske propise kako bi zaštitila domaću proizvodnju.

4. Odredbe ovog članka ne sprečavaju isplatu subvencija isključivo nacionalnim proizvođačima, uključujući plaćanja nacionalnim proizvođačima iz prihoda od unutarnjih poreza ili davanja primijenjenih u skladu s odredbama ovog članka, i subvencije realizirane kupnjom nacionalnih proizvoda od strane vlade ili u korist vlade.

5. Odredbe ovog članka ne primjenjuju se na zakone, propise, postupke ili prakse koji se odnose na javnu nabavu.

6. Odredbe ovog članka ne dovode u pitanje odredbe poglavlja ovog Sporazuma o trgovinskim zaštitnim instrumentima.

Članak 20.

Sigurnost hrane

Ako usklađenost s odredbama ovog Sporazuma uzrokuje probleme s dostupnošću ili pristupom prehrambenim proizvodima ili drugim proizvodima koji su bitni za osiguranje sigurne opskrbe hranom i ako to stanje uzrokuje ili može uzrokovati velike poteškoće za stranku Ganu, potonja može poduzeti odgovarajuće mjere u skladu s postupcima utvrđenim u članku 25.

Članak 21.

Posebne odredbe o administrativnoj suradnji

1. Stranke su suglasne da je administrativna suradnja ključna za provedbu i kontrolu povlaštenog postupanja odobrenog na temelju ove glave i naglašavaju svoju predanost borbi protiv nepravilnosti i prijevare u carinskim i povezanim pitanjima.

2. Ako stranka na temelju objektivnih informacija utvrdi nepostojanje administrativne suradnje i/ili nepravilnosti ili prijevaru, dotična stranka može privremeno suspendirati odgovarajući povlašteni tretman odobren dotičnom(-im) proizvodu(-ima) u skladu s ovim člankom.

3. Za potrebe ovog članka uskraćivanje administrativne suradnje, među ostalim, znači:

(c)

(c)

Za potrebe ovog članka nepravilnosti ili prijevara mogu se utvrditi, među ostalim, ako se uvoz robe koji premašuje uobičajenu razinu proizvodnje i izvozne sposobnosti druge stranke bez zadovoljavajućeg objašnjenja naglo poveća, a to je povezano s objektivnim informacijama o nepravilnostima ili prijevari.

4. Primjena privremene suspenzije podliježe sljedećim uvjetima:

Privremene suspenzije na temelju ovog članka ograničene su na one koje su potrebne kako bi se zaštitili financijski interesi dotične stranke. Ne primjenjuju se dulje od šest mjeseci, a taj se rok može produljiti. O privremenim se suspenzijama odmah nakon njihova usvajanja obavješćuje Odbor za SGP. One podliježu periodičnim savjetovanjima u okviru Odbora za SGP, posebno s ciljem njihova ukidanja čim prestanu postojati uvjeti za njihovu primjenu.

(c)

(c)

5. Istodobno s obavijesti Odboru za SGP navedenoj u stavku 4. točki (a), dotična stranka trebala bi u svom službenom listu objaviti obavijest za uvoznike. U toj obavijesti za uvoznike trebalo bi biti navedeno da je za dotični proizvod dobiven dokaz, na temelju objektivnih informacija, o nepostojanju administrativne suradnje i/ili nepravilnostima ili prijevari.

Članak 22.

Upravljanje administrativnim pogreškama

U slučaju da nadležna tijela učine pogrešku u ispravnom upravljanju sustavima povlaštenog izvoza, a posebno u primjeni odredaba o definiciji pojma „proizvodi s podrijetlom” i načinima administrativne suradnje, i ako te pogreške imaju posljedice u smislu uvoznih carina, stranka koja je suočena s takvim posljedicama može od Odbora za SGP zatražiti da ispita mogućnosti donošenja svih odgovarajućih mjera za rješenje te situacije.

POGLAVLJE 2.

Mjere zaštite trgovine

Članak 23.

Antidampinške i kompenzacijske mjere

1. Podložno odredbama ovog članka, nijedna odredba ovog Sporazuma ne sprečava stranku EZ ili stranku Ganu da donose antidampinške ili kompenzacijske mjere u skladu s odgovarajućim sporazumima WTO-a. Za potrebe ovog članka, podrijetlo se određuje u skladu s nepovlaštenim pravilima stranaka o podrijetlu.

2. Prije uvođenja konačnih antidampinških ili kompenzacijskih pristojbi, stranke razmatraju mogućnost konstruktivnih pravnih sredstava, poput onih predviđenih u odgovarajućim sporazumima WTO-a. U tu svrhu stranke mogu održati odgovarajuća savjetovanja.

3. Prije pokretanja bilo kakve istrage stranka EZ obavješćuje stranku Ganu o primitku uredno dokumentiranog prigovora.

4. Odredbe ovog članka primjenjuju se u svim istražnim postupcima pokrenutima nakon stupanja na snagu ovog Sporazuma.

5. Odredbe ovog članka ne podliježu odredbama o rješavanju sporova ovog Sporazuma.

Članak 24.

Multilateralne zaštitne mjere

1. Podložno odredbama ovog članka, ovaj Sporazum ne sprečava stranku Ganu i stranku EZ da donesu mjere u skladu s člankom XIX. GATT-a iz 1994., Sporazumom WTO-a o zaštitnim mjerama i člankom 5. Sporazuma WTO-a o poljoprivredi. Za potrebe ovog članka podrijetlo se određuje u skladu s nepovlaštenim pravilima o podrijetlu stranaka.

2. Neovisno o stavku 1., s obzirom na opće razvojne ciljeve ovog Sporazuma i malu veličinu gospodarstva Gane, stranka EZ isključuje uvoz iz Gane iz svih mjera poduzetih na temelju članka XIX. GATT-a iz 1994., Sporazuma WTO-a o zaštitnim mjerama i članka 5. Sporazuma WTO-a o poljoprivredi.

3. Odredbe stavka 2. primjenjuju se pet godina od datuma stupanja Sporazuma na snagu. Najkasnije 120 dana prije kraja tog razdoblja, Odbor za SGP preispituje provedbu tih odredaba s obzirom na razvojne potrebe stranke Gane, s ciljem određivanja je li potrebno dodatno produljiti njihovo razdoblje primjene.

4. Odredbe stavka 1. ne podliježu odredbama ovog Sporazuma o rješavanju sporova.

Članak 25.

Bilateralne zaštitne mjere

1. Nakon što ispita alternativna rješenja, stranka može primijeniti zaštitne mjere ograničenog trajanja koje odstupaju od odredaba članaka 12. i 13. poglavlja 1., pod uvjetima i u skladu s postupcima utvrđenima ovim člankom.

2. Zaštitne mjere iz stavka 1. mogu se poduzeti ako se proizvod s podrijetlom iz jedne stranke uvozi na područje druge stranke u povećanim količinama i pod uvjetima koji uzrokuju ili prijete uzrokovanjem:

poremećaja u nekom sektoru gospodarstva, posebno ako ti poremećaji uzrokuju veće socijalne probleme ili teškoće koje bi mogle dovesti do ozbiljnog pogoršanja gospodarskog stanja stranke uvoznice; ili

(c)

(c)

3. Zaštitne mjere iz ovog članka ne prelaze ono što je potrebno za otklanjanje ili sprečavanje ozbiljne štete ili poremećaja, je definirano u stavcima 2. i 4. te stavku 5. točki (b). Te zaštitne mjere stranke uvoznice mogu se sastojati samo od jednog ili više sljedećih elemenata:

povećanja carine za dotični proizvod do razine koja ne premašuje carinu koja se primjenjuje na druge članice WTO-a i

(c)

(c)

4. Ne dovodeći u pitanje stavke 1., 2. i 3., ako se bilo koji proizvod podrijetlom iz Gane uvozi u jednu od ili u više najudaljenijih regija stranke EZ-a u povećanim količinama i pod uvjetima koji uzrokuju ili bi mogli uzrokovati jednu od situacija iz stavka 2. točaka (a), (b) i (c), stranka EZ može u skladu s postupcima utvrđenima u stavcima 6. do 9. poduzeti mjere nadzora ili zaštitne mjere ograničene na dotičnu regiju ili dotične regije.

5.

Ne dovodeći u pitanje stavke 1., 2. i 3. ako se bilo koji proizvod podrijetlom iz stranke EZ-a uvozi u takvim povećanim količinama i pod uvjetima koji uzrokuju ili prijete uzrokovanjem jedne od situacija iz stavka 2. točaka (a), (b) i (c), stranka Gana može poduzeti mjere nadzora ili zaštitne mjere ograničene na svoje područje u skladu s postupcima utvrđenima u stavcima 6. do 9.;

Stranka Gana može poduzeti zaštitne mjere ako se proizvod podrijetlom iz stranke EZ-a zbog sniženja carina na njezino područje uvozi u takvim povećanim količinama ili pod uvjetima koji uzrokuju ili bi mogli uzrokovati poremećaje u industriji u povoju koja proizvodi istovjetne ili izravno konkurentne proizvode. Takva odredba primjenjiva je samo u razdoblju od deset godina od dana stupanja na snagu ovog Sporazuma. Mjere se moraju poduzeti u skladu s odredbama stavaka 6. do 9.

Međutim, ako se obje stranke slože, taj se rok može produljiti, ako, unatoč potencijalu industrijskog razvoja i naporima koji su zaista uloženi, taj cilj nije ostvaren zbog svjetske gospodarske situacije ili ozbiljnih problema koji utječu na Ganu.

6.

Zaštitne mjere iz ovog članka koje traju dulje od jedne godine moraju sadržavati jasne elemente koji postupno dovode do ukidanja razloga i mjera najkasnije na kraju predviđenog razdoblja;

(c)

(c)

7. Na provedbu gore navedenih stavaka primjenjuju se sljedeće odredbe:

Ako stranka smatra da postoji jedna od okolnosti iz stavaka 2., 4. i/ili 5., ona odmah upućuje to pitanje Odboru za SGP na razmatranje;

(c)

(c)

O svakoj se zaštitnoj mjeri poduzetoj na temelju ovog članka odmah obavješćuje Odbor za SGP te one podliježu periodičnom savjetovanju u okviru tog tijela, posebno s ciljem uspostave rokova za njihovo ukidanje čim to okolnosti dopuste.

8. Ako izvanredne okolnosti zahtijevaju hitno djelovanje, dotična stranka uvoznica, bilo stranka EZ-a ili stranka Gana, može privremeno poduzeti mjere predviđene u stavcima 3., 4. i/ili 5. bez ispunjavanja zahtjeva stavka 7. Takve mjere mogu trajati najviše 180 dana ako ih poduzima stranka EZ i 200 dana ako te mjere poduzima stranka Gana ili ako su mjere koje poduzima stranka EZ ograničene na područje jedne od ili više njezinih najudaljenijih regija. Trajanje svih takvih privremenih mjera računa se kao dio početnog razdoblja i svakog produljenja iz stavka 6. Pri poduzimanju tih privremenih mjera u obzir se uzima interes svih stranaka. Dotična stranka uvoznica obavješćuje drugu dotičnu stranku i odmah upućuje pitanje Odboru za SGP na razmatranje.

9. Ako stranka uvoznica na uvoz proizvoda primijeni administrativni postupak s ciljem brzog pružanja informacija o kretanju trgovinskih tokova koji bi mogli uzrokovati probleme iz ovog članka, o tome bez odlaganja obavješćuje Odbor za SGP.

10. Ne smije se pozivati na sporazume WTO-a kako bi se stranku spriječilo u donošenju zaštitnih mjera u skladu s ovim člankom.

Članak 26.

Suradnja

1. Stranke uviđaju važnost suradnje u području mjera zaštite trgovine.

2. Stranke su suglasne surađivati u skladu s odredbama članka 4., uključujući suradnju u olakšavanju mjera pomoći, posebno u sljedećim područjima:

POGLAVLJE 3.

Carina i olakšavanje trgovine

Članak 27.

Ciljevi

1. Stranke potvrđuju važnost pitanja carina i olakšavanja trgovine u globalnom trgovinskom okruženju koje se razvija. Stranke su suglasne ojačati suradnju u tom području s ciljem osiguranja da odgovarajuće zakonodavstvo i postupci, kao i administrativna sposobnost odgovarajućih administracija, ostvaruju ciljeve učinkovitog nadzora i promicanja olakšavanja trgovine te pomažu u promicanju razvoja i regionalne integracije zemalja potpisnica.

2. Stranke su svjesne da se ni na koji način ne smiju ugroziti legitimni ciljevi javnog poretka, uključujući one koji se odnose na sigurnost i sprečavanje prijevare.

3. Stranke se obvezuju na svojim područjima osigurati slobodno kretanje robe obuhvaćene ovim Sporazumom.

Članak 28.

Carinska i administrativna suradnja

1. Kako bi osigurale postupanje u skladu s odredbama ove glave i učinkovito odgovorile na ciljeve određene u članku 27., stranke:

(c)

(c)

koliko god je to moguće, utvrđuju zajednička stajališta u području carina u međunarodnim organizacijama kao što su WTO, Svjetska carinska organizacija (WCO), Ujedinjeni narodi (UN) i Konferencija Ujedinjenih naroda o trgovini i razvoju (UNCTAD);

2. Neovisno o stavku 1., administracije obiju stranaka pružaju uzajamnu administrativnu pomoć u carinskim pitanjima u skladu s odredbama Protokola o uzajamnoj administrativnoj pomoći u carinskim pitanjima.

Članak 29.

Carinsko zakonodavstvo i postupci

1. Stranke su suglasne da se njihovo odnosno trgovinsko i carinsko zakonodavstvo, odredbe i postupci temelje na međunarodnim instrumentima i normama primjenjivima u području carine i trgovine, uključujući bitne elemente revidirane Konvencije iz Kyota o pojednostavnjenju i usklađivanju carinskih postupaka, Okvira norma WCO-a za osiguranje i olakšavanje globalne trgovine, skupa podataka WCO-a i harmoniziranog sustava nazivlja i brojčanog označivanja robe („HS”).

Stranke osiguravaju slobodu provoza kroz svoje područje pravcem koji je najprikladniji za provoz.

Sva ograničenja, kontrole ili zahtjevi moraju slijediti legitiman cilj javnog poretka i moraju biti nediskriminirajući, razmjerni i primjenjivati se jednoliko.

Ne dovodeći u pitanje zakonitu carinsku kontrolu i nadzor robe u provozu, stranke za promet u provozu iz područja bilo koje stranke ili u njega osiguravaju tretman koji nije manje povoljan od tretmana osiguranog za domaću robu, izvoz i uvoz te njihovo kretanje.

Stranke provode režim prijevoza pod carinskim nadzorom koji omogućuje provoz robe bez plaćanja carinske ili ostalih pristojbi, uz predočenje odgovarajućeg jamstva.

Stranke promiču i provode regionalne aranžmane za provoz s ciljem smanjenja prepreka u trgovini.

Stranke primjenjuju i služe se međunarodnim standardima i instrumentima koji se odnose na provoz.

Stranke osiguravaju suradnju i koordinaciju među svim mjerodavnim tijelima i službama na svojem području radi olakšavanja prometa u provozu i promicanja prekogranične suradnje.

2. Radi poboljšanja radnih metoda i osiguravanja nediskriminacije, transparentnosti, učinkovitosti, integriteta operacija te odgovornosti za njih, stranke:

pojednostavnjuju zahtjeve i formalnosti gdje god je to moguće, s obzirom na brzo puštanje i carinjenje robe;

(c)

(c)

Članak 30.

Odnosi s poslovnom zajednicom

Stranke su suglasne:

(c)

(c)

Članak 31.

Određivanje carinske vrijednosti

1. Članak VII. GATT-a iz 1994. i Sporazum o provedbi članka VII. GATT-a iz 1994. uređuju pravila za određivanje carinske vrijednosti koja se primjenjuju na uzajamnu trgovinu između stranaka

2. Stranke surađuju s ciljem postizanja zajedničkog pristupa pitanjima povezanima s određivanjem carinske vrijednosti.

Članak 32.

Regionalna integracija u regiji Zapadne Afrike

Stranke su suglasne da će olakšati napredak carinskih reformi u regiji Zapadne Afrike.

Članak 33.

Nastavak pregovora u području olakšavanja carine i trgovine

Kao dio pregovora o potpunom SGP-u, stranke su suglasne nastaviti pregovore o ovom poglavlju kako bi ga dopunile u regionalnom okviru.

Članak 34.

Posebni odbor za carine i olakšavanje trgovine

U okviru Odbora za SGP stranke će uspostaviti posebni odbor za carine i olakšavanje trgovine sastavljen od predstavnika stranaka. Taj će odbor izvješćivati Odbor za SGP. Raspravljat će o svim carinskim pitanjima s ciljem olakšavanja trgovine među strankama te pratiti provedbu i primjenu ovog poglavlja kao i funkcioniranje pravila o podrijetlu.

Članak 35.

Suradnja

1. Stranke prepoznaju važnost suradnje u pogledu carinskih mjera i mjera olakšavanja trgovine za provedbu ovog Sporazuma.

2. Stranke su suglasne surađivati u skladu s odredbama članka 4., uključujući suradnju u olakšavanju mjera pomoći, posebno u sljedećim područjima:

(c)

(c)

POGLAVLJE 4.

Tehničke prepreke u trgovini i sanitarne i fitosanitarne mjere

Članak 36.

Multilateralne obveze i opći kontekst

Stranke ponovno potvrđuju svoja prava i obveze na temelju sporazuma WTO-a, a posebno prema Sporazumu WTO-a o primjeni sanitarnih i fitosanitarnih mjera (dalje u tekstu „Sporazum WTO-a o SPS-u”) i Sporazumu o tehničkim preprekama u trgovini (dalje u tekstu „Sporazum WTO-a o TBT-u”). Stranke također ponovno potvrđuju svoja prava i obveze u okviru Međunarodne konvencije o zaštiti bilja (IPPC), CODEX Alimentariusa i Svjetske organizacije za zdravlje životinja (OIE).

Stranke ponovno potvrđuju svoju posvećenost poboljšanju javnog zdravlja u Gani, posebno jačanjem kapaciteta za prepoznavanje neusklađenih proizvoda.

Ta predanost, prava i obveze osnova su za djelatnosti stranaka na temelju ovog poglavlja.

Članak 37.

Ciljevi

Ciljevi ovog poglavlja jesu olakšati trgovinu robom među strankama, povećati njihovu sposobnost utvrđivanja, sprečavanja i uklanjanja nepotrebnih prepreka trgovini među strankama koje stvaraju tehnički propisi, norme i postupci ocjenjivanja sukladnosti koje primjenjuje bilo koja stranka, a da se pritom ne utječe na sposobnost stranaka da zaštite zdravlje ljudi, bilja i životinja.

Članak 38.

Područje primjene i definicije

1. Odredbe ovog poglavlja primjenjuju se na tehničke propise, norme i postupke ocjenjivanja sukladnosti kako su definirane u Sporazumu WTO-a o TBT-u te na sanitarne i fitosanitarne mjere (dalje u tekstu: „mjere SPS”) kako su definirane u Sporazumu WTO-a o SPS-u, u mjeri u kojoj utječu na trgovinu među strankama.

2. Za potrebe ovog poglavlja, osim ako je drugdje drukčije navedeno, primjenjuju se definicije iz Sporazuma WTO-a o TBT-u i Sporazuma WTO-a o SPS-u, CODEX Alimentariusa, IPPC-a i OIE-a, kao i prilikom upućivanja na „proizvode” u ovom poglavlju.

Članak 39.

Nadležna tijela

Nadležna tijela stranaka za provedbu mjera iz ovog poglavlja opisana su u Dodatku II.

Stranke se, u skladu s člankom 41., uzajamno obavješćuju o svim bitnim promjenama u vezi s nadležnim tijelima navedenima u Dodatku II. U takvom slučaju Odbor za SGP donosi izmjenu Dodatka II.

Članak 40.

Sanitarno i fitosanitarno zoniranje

U odnosu na uvjete uvoza stranke mogu, za svaki slučaj posebno, predložiti i utvrditi zone s definiranim sanitarnim i fitosanitarnim statusom uzimajući u obzir članak 6. Sporazuma WTO-a o SPS-u.

Članak 41.

Transparentnost trgovinskih uvjeta i razmjena informacija

1. Stranke se međusobno obavješćuju o svim promjenama svojih tehničkih zahtjeva za uvoz proizvoda (uključujući žive životinje i bilje).

2. Stranke su suglasne, što je prije moguće, međusobno se obavješćivati u pisanom obliku o mjerama poduzetima kako bi se spriječio uvoz bilo koje robe s ciljem rješavanja problema u vezi sa zdravljem (ljudi, životinja ili bilja), sigurnosti i okolišem, u skladu s preporukama iz Sporazuma o SPS-u.

3. Stranke su suglasne razmjenjivati informacije s ciljem suradnje kako bi njihovi proizvodi zadovoljavali tehničke zahtjeve i norme potrebne za pristup njihovu tržištu.

4. Stranke također izravno razmjenjuju informacije o drugim temama za koje se stranke usuglase da su od moguće važnosti za njihove trgovinske odnose, uključujući pitanja sigurnosti hrane, iznenadnu pojavu bolesti životinja i bilja, znanstvena mišljenja i druge značajne događaje u vezi sa sigurnošću proizvoda. Stranke se posebno obvezuju međusobno se obavješćivati kada primjenjuju načelo sanitarnog i fitosanitarnog zoniranja kako je predviđeno u članku 6. Sporazuma WTO-a o SPS-u.

5. Stranke su suglasne razmjenjivati informacije o epidemiološkom nadzoru zaraznih bolesti životinja. Također u domeni zdravlja bilja, stranke će razmjenjivati informacije o pojavi štetnih organizama koji predstavljaju poznatu i neposrednu opasnost za drugu stranku.

6. Stranke su suglasne surađivati s ciljem međusobnog ranog upozoravanja ako nova regionalna pravila mogu utjecati na trgovinu među njima.

Članak 42.

Suradnja u međunarodnim tijelima

Stranke su suglasne surađivati u međunarodnim tijelima za izradu norma, uključujući olakšavanjem sudjelovanja predstavnika stranke Gane na sastancima tih tijela.

Članak 43.

Suradnja

1. Stranke prepoznaju važnost suradnje u područjima tehničkih propisa, norma i postupaka ocjenjivanja sukladnosti kao i sanitarnih i fitosanitarnih mjera radi provedbe ovog Sporazuma.

2. Stranke su suglasne surađivati u skladu s odredbama članka 4. s ciljem poboljšanja kvalitete i konkurentnosti prioritetnih proizvoda za Ganu te pristupa tržištu EZ-a, uključujući olakšavanjem potpore, posebno one financijske prirode, u sljedećim područjima:

(c)

(c)

GLAVA IV.

USLUGE, ULAGANJA I PRAVILA U VEZI S TRGOVINOM

Članak 44.

Na temelju Sporazuma iz Cotonoua, stranke će surađivati kako bi olakšale primjenu svih potrebnih mjera koje će dovesti do najbržeg mogućeg sklapanja globalnog SGP-a između cijele regije Zapadne Afrike i EZ-a u sljedećim područjima:

(c)

(c)

Stranke će poduzeti sve potrebne mjere kako bi pokušale sklopiti globalni SGP između regije Zapadne Afrike i EZ-a prije kraja 2008.

U vezi s tim pitanjima, kao i u vezi sa svim drugim pitanjima oko kojih se stranke mogu usuglasiti, stranke podržavaju pregovore o globalnom SGP-u na temelju plana EZ-Zapadna Afrika i daljnjeg razvoja događaja od njegova donošenja. One pozdravljaju pristup od dva koraka koji počinje izradom i provedbom regionalnih politika i izgradnjom regionalnog kapaciteta, a u drugom koraku produbljivanjem trgovinskih odredaba između EZ-a i Zapadne Afrike koje su međusobno dogovorile u vezi s tim pitanjima.

Ovaj članak ne dovodi u pitanje stajalište regionalnih organizacija u vezi s navedenim pitanjima.

GLAVA V.

IZBJEGAVANJE I RJEŠAVANJE SPOROVA

POGLAVLJE 1.

Cilj i područje primjene

Članak 45.

Cilj

Cilj ove glave jest izbjegavanje i rješavanje svih sporova među strankama kako bi se postiglo, ako je to moguće, sporazumno rješenje.

Članak 46.

Područje primjene

1. Ova se glava primjenjuje na sve sporove u vezi s tumačenjem i primjenom ovog Sporazuma, uz iznimku odredaba glave II. Sporazuma i osim ako je izričito predviđeno drukčije.

2. Neovisno o stavku 1., postupak određen u članku 98. Sporazuma iz Cotonoua primjenjuje se u slučaju sporova u vezi s financiranjem razvojne suradnje kako je definirano u Sporazumu iz Cotonoua.

POGLAVLJE 2.

Savjetovanja i mirenje

Članak 47.

Savjetovanja

1. Stranke nastoje svaki spor iz članka 46. riješiti tako da započnu savjetovanja u dobroj vjeri s ciljem postizanja sporazumnog rješenja.

2. Stranka traži savjetovanja pisanim zahtjevom koji upućuje drugoj stranci, s preslikom Odboru za SGP, u kojem navodi spornu mjeru i odredbe Sporazuma s kojima prema njezinom mišljenju ta mjera nije u skladu.

3. Savjetovanja se moraju održati u roku od 40 dana od datuma podnošenja zahtjeva. Savjetovanja se smatraju okončanima u roku od 60 dana od datuma podnošenja zahtjeva, osim ako se obje stranke dogovore o nastavku savjetovanja. Sve informacije otkrivene tijekom savjetovanja ostaju povjerljive.

4. Savjetovanja o hitnim pitanjima, kao i onima koja uključuju pokvarljivu ili sezonsku robu, održavaju se u roku od 15 dana od datuma podnošenja zahtjeva, a smatraju se okončanima u roku od 30 dana od datuma podnošenja zahtjeva.

5. Ako se savjetovanja ne održe u vremenskim okvirima utvrđenima u stavku 3. odnosno u stavku 4., ili ako su savjetovanja okončana bez postizanja dogovora o sporazumnom rješenju, stranka koja je izjavila prigovor može zatražiti osnivanje arbitražnog vijeća u skladu s člankom 49.

Članak 48.

Mirenje

1. Ako se savjetovanjima ne postigne dogovor o sporazumnom rješenju, stranke se mogu dogovorno obratiti miritelju. Osim ako stranke odluče drukčije, nadležnost postupka mirenja odnosi se na predmet na koji se upućuje u zahtjevu za savjetovanje.

2. Ako se stranke u roku od deset dana od dana dogovora o zahtjevu za mirenje ne usuglase o miritelju, predsjednik Odbora za SGP, ili osoba koju predsjednik ovlasti, odabire miritelja ždrijebom iz skupine pojedinaca koji su uvršteni na popis iz članka 64. i nisu državljani nijedne od stranaka. Odabir se obavlja u roku od 20 dana od dana podnošenja dogovora o zahtjevu za mirenje u nazočnosti predstavnika svake stranke. Miritelj će sazvati sastanak sa strankama najkasnije 30 dana nakon što je izabran. Miritelj prima podneske svake stranke najkasnije 15 dana prije sastanka i priopćuje mišljenje najkasnije 45 dana nakon što je odabran.

3. Mišljenje miritelja može uključivati preporuku o tome kako riješiti spor u skladu s odredbama iz članka 53. Mišljenje miritelja nije obvezujuće.

4. Stranke se mogu usuglasiti o izmjeni rokova iz stavka 2. Miritelj također može odlučiti izmijeniti te rokove na zahtjev bilo koje stranke ili na vlastitu inicijativu, s obzirom na posebne poteškoće s kojima se suočava dotična stranka ili složenost predmeta.

5. Postupak mirenja, a posebno sve otkrivene informacije i stajališta stranaka tijekom postupka, ostaju povjerljivi.

POGLAVLJE 3.

Postupci za rješavanje sporova

Odeljak I.

Arbitražni postupak

Članak 49.

Pokretanje arbitražnog postupka

1. Kada stranke ne uspiju riješiti spor uz pomoć savjetovanja, kako je predviđeno u članku 47. ili uz pomoć mirenja, kako je predviđeno u članku 48., stranka koja je izjavila prigovor može zahtijevati osnivanje arbitražnog vijeća.

2. Zahtjev za osnivanje arbitražnog vijeća upućuje se u pisanom obliku stranci protiv koje je izjavljen prigovor i Odboru za SGP. Stranka koja je izjavila prigovor u svojem zahtjevu navodi konkretnu spornu mjeru te obrazlaže kako takva mjera predstavlja povredu odredaba ovog Sporazuma.

Članak 50.

Osnivanje arbitražnog vijeća

1. Arbitražno vijeće sastoji se od tri arbitra.

2. U roku od 10 dana od datuma podnošenja zahtjeva za osnivanje arbitražnog vijeća Odboru za SGP, stranke se savjetuju kako bi postigle dogovor o sastavu arbitražnog vijeća.

3. U slučaju da stranke ne mogu postići dogovor o sastavu arbitražnog vijeća unutar roka utvrđenog u stavku 2., svaka stranka može zatražiti od predsjednika Odbora za SGP ili od osobe koju on ovlasti da odabere sva tri člana ždrijebom s popisa utvrđenog na temelju članka 64., jednu od osoba koje je predložila stranka koja ulaže prigovor, jednu od osoba koje je predložila stranka protiv koje je uložen prigovor te jednu od osoba koje su stranke odabrale za predsjednika. Ako se stranke usuglase o jednom članu ili više članova arbitražnog vijeća, bilo koji preostali članovi odabiru se istim postupkom.

4. Predsjednik Odbora za SGP, ili osoba koju predsjednik ovlasti, odabire arbitre u roku od pet dana od datuma zahtjeva iz stavka 3. koji uputi bilo koja od stranaka i u prisutnosti predstavnika svake stranke.

5. Datum osnivanja arbitražnog vijeća je datum kada je odabrano sve troje arbitara.

Članak 51.

Privremeno izvješće vijeća

Arbitražno vijeće strankama dostavlja privremeno izvješće koje se sastoji od opisnog dijela te njegovih nalaza i zaključaka, u pravilu najkasnije 120 dana od datuma osnivanja arbitražnog vijeća. Bilo koja stranka može arbitražnom vijeću podnijeti pisane primjedbe o određenim aspektima njegova privremenog izvješća u roku od 15 dana od dostave izvješća.

Članak 52.

Odluka arbitražnog vijeća

1. Arbitražno vijeće svoju odluku dostavlja strankama i Odboru za SGP u roku od 150 dana od dana osnivanja arbitražnog vijeća. Ako smatra da taj rok nije moguće ispuniti, predsjednik arbitražnog vijeća mora o tome u pisanom obliku obavijestiti stranke i Odbor za SGP, navodeći razloge za odgodu i datum kada vijeće namjerava dovršiti posao. Odluka se ni pod kojim okolnostima ne smije dostaviti više od 180 dana nakon dana osnivanja arbitražnog vijeća.

2. U hitnim slučajevima, uključujući slučajeve u kojima se radi o pokvarljivoj i sezonskoj robi, arbitražno vijeće ulaže sve napore kako bi obavijest o svojoj odluci uputilo u roku od 75 dana od datuma svojeg osnivanja. To ne smije ni pod kojim okolnostima trajati dulje od 90 dana od njegova osnivanja. Arbitražno vijeće može u roku od deset dana od svog osnivanja donijeti privremenu odluku o tome smatra li slučaj hitnim.

3. Bilo koja stranka može zatražiti da arbitražno vijeće da preporuku o tome kako bi stranka protiv koje je izjavljen prigovor mogla ispraviti neusklađenost.

Odjeljak II.

Usklađivanje

Članak 53.

Usklađivanje s presudom arbitražnog vijeća

Svaka stranka poduzima sve potrebne mjere kako bi se uskladila s presudom arbitražnog vijeća i stranke će se nastojati dogovoriti o razdoblju za usklađivanje s presudom.

Članak 54.

Razumni rok za usklađivanje

1. Najkasnije 30 dana nakon što su stranke u sporu obaviještene o odluci arbitražnog vijeća, stranka protiv koje je izjavljen prigovor obavješćuje stranku koja je izjavila prigovor i Odbor za SGP o roku koji će joj biti potreban za usklađivanje (razuman rok).

2. U slučaju nesuglasja među strankama u vezi s razumnim rokom za usklađivanje s presudom arbitražnog vijeća, stranka koja je izjavila prigovor, u roku od 20 dana od obavijesti stranke protiv koje je izjavljen prigovor, u pisanom obliku od izvornog arbitražnog vijeća traži da odredi trajanje razumnog roka. O tom se zahtjevu istodobno obavješćuju druga stranka i Odbor za SGP. Arbitražno vijeće svoju odluku dostavlja strankama i Odboru za SGP u roku od 30 dana od datuma podnošenja zahtjeva.

3. Arbitražno vijeće pri određivanju trajanja razumnog roka uzima u obzir vrijeme koje je stranci protiv koje je izjavljen prigovor obično potrebno za donošenje zakonskih ili administrativnih mjera koje su usporedive s onima koje je ta stranka utvrdila kao mjere koje su potrebne kako bi se osigurala usklađenost. Arbitražno vijeće također može uzeti u obzir i ograničenja koja mogu utjecati na donošenje potrebnih mjera od stranke protiv koje je izjavljen prigovor.

4. U slučaju da izvorno arbitražno vijeće ili neki njegovi članovi ne mogu prisustvovati daljnjim sastancima, primjenjuju se postupci određeni u članku 50. Rok za obavještavanje o odluci je 45 dana od dana podnošenja zahtjeva iz stavka 2.

5. Stranke mogu sporazumno produljiti razumni rok.

Članak 55.

Preispitivanje bilo koje mjere poduzete za usklađivanje s odlukom arbitražnog vijeća

1. Stranka protiv koje je izjavljen prigovor obavješćuje drugu stranku i Odbor za SGP, prije kraja razumnog roka, o svakoj mjeri koju je poduzela kako bi postupila u skladu s odlukom arbitražnog vijeća.

2. U slučaju nesuglasja među strankama u vezi s usklađenosti s odredbama ovog Sporazuma bilo kakve mjere o kojoj je poslana obavijest na temelju stavka 1., stranka koja je izjavila prigovor može u pisanom obliku od arbitražnog vijeća zatražiti da odluči o tom pitanju. U takvom se zahtjevu utvrđuje konkretna sporna mjera te se obrazlaže kako takva mjera nije u skladu s odredbama ovog Sporazuma. Arbitražno vijeće priopćuje svoju odluku u roku od 90 dana od datuma podnošenja zahtjeva. U hitnim slučajevima, uključujući slučajeve u vezi s pokvarljivom i sezonskom robom, arbitražno vijeće o svojoj odluci obavješćuje u roku od 45 dana od datuma podnošenja zahtjeva.

3. U slučaju da izvorno arbitražno vijeće ili neki njegovi članovi ne mogu prisustvovati daljnjim sastancima, primjenjuju se postupci određeni u članku 50. Rok za obavještavanje o odluci je 105 dana od dana podnošenja zahtjeva iz stavka 2.

Članak 56.

Privremena pravna sredstva u slučaju neusklađenosti

1. Ako stranka protiv koje je podnesena žalba ne obavijesti o mjerama poduzetim za usklađivanje s odlukom arbitražnog vijeća prije isteka razumnog razdoblja ili ako arbitražno vijeće odluči da mjera, priopćena na temelju članka 55. stavka 1., nije u skladu s obvezama te stranke na temelju odredaba iz članka 53., stranka protiv koje je izjavljen prigovor mora, ako tako zatraži stranka koja je izjavila prigovor, dati ponudu za privremenu naknadu.

2. Ako se ne postigne dogovor o naknadi u roku od 30 dana od završetka razumnog roka, ili od odluke arbitražnog vijeća na temelju članka 55. da mjera koja je poduzeta radi usklađivanja nije u skladu s odredbama iz članka 53., stranka koja je izjavila prigovor ima pravo, nakon što obavijesti drugu stranku, donijeti odgovarajuće mjere. U donošenju takvih mjera stranka koja je izjavila prigovor nastoji odabrati mjere koje imaju najmanji mogući utjecaj na postizanje ciljeva ovog Sporazuma i uzima u obzir njihov utjecaj na gospodarstvo stranke protiv koje je izjavljen prigovor.

Odgovarajuće mjere iz ovog stavka ni u kojem slučaju ne utječu na razvojnu pomoć Gani.

3. Stranka EZ postupa umjereno kada traži naknadu ili donosi odgovarajuće mjere u skladu sa stavkom 1. ili 2. ovog članka te će uzeti u obzir situaciju da je stranka Gana zemlja u razvoju.

4. Naknada ili odgovarajuće mjere privremene su i primjenjuju se dok mjera za koju je utvrđeno da krši odredbe iz članka 53. ne bude opozvana ili izmijenjena kako bi bila u skladu s navedenim odredbama ili dok stranke ne usuglase način rješenja spora.

Članak 57.

Preispitivanje svake mjere poduzete za usklađivanje nakon donošenja odgovarajućih mjera

1. Stranka protiv koje je izjavljen prigovor obavješćuje stranku koja je izjavila prigovor i Odbor za SGP o svakoj mjeri koju je poduzela radi usklađivanja s odlukom arbitražnog vijeća i o svojem zahtjevu da stranka koja je izjavila prigovor prestane s primjenom odgovarajućih mjera.

2. Ako stranke u roku od 30 dana od dana podnošenja obavijesti ne postignu dogovor o usklađenosti s odredbama ovog Sporazuma mjere u vezi s kojom je poslana ta obavijest, stranka koja je izjavila prigovor u pisanom obliku zahtijeva od arbitražnog vijeća da odluči o tom pitanju. Obavijest o takvom zahtjevu šalje se drugoj stranci i Odboru za SGP. Stranke i Odbor za SGP obavješćuju se o odluci arbitražnog vijeća u roku od 45 dana od datuma podnošenja zahtjeva. Ako arbitražno vijeće odluči da bilo koja mjera koja je poduzeta radi usklađivanja nije u skladu s odredbama ovog Sporazuma, arbitražno će vijeće odrediti može li stranka koja je izjavila prigovor nastaviti primjenjivati odgovarajuće mjere. Ako arbitražno vijeće odluči da je bilo koja mjera koja je poduzeta radi usklađivanja usklađena s odredbama ovog Sporazuma, odgovarajuće mjere se ukidaju.

3. U slučaju da se prvotno arbitražno vijeće ili neki njegovi članovi ne mogu ponovno sastati, primjenjuju se postupci utvrđeni u članku 50. Rok za dostavu obavijesti o odluci je 60 dana od dana podnošenja zahtjeva iz stavka 2.

Odeljak III.

Zajedničke odredbe

Članak 58.

Sporazumno rješenje

U okviru ove glave stranke mogu u bilo kojem trenutku postići dogovor o sporazumnom rješenju spora. O svakom takvom rješenju obavješćuju Odbor za SGP. Po donošenju sporazumnog rješenja, postupak se prekida.

Članak 59.

Poslovnik

1. Postupci rješavanja sporova iz poglavlja 3. regulirani su poslovnikom koji donosi Odbor za SGP u roku tri mjeseca nakon osnivanja.

2. Svaka sjednica arbitražnog vijeća otvorena je javnosti u skladu s poslovnikom, osim ako arbitražno vijeće na svoju inicijativu ili pak na zahtjev stranaka odluči drukčije.

Članak 60.

Informacije i tehnički savjeti

Na zahtjev stranke ili na vlastitu inicijativu, arbitražno vijeće može pribaviti informacije koje smatra prikladnima za arbitražni postupak iz bilo kojeg izvora, uključujući stranke uključene u spor. Arbitražno vijeće također ima pravo zatražiti odgovarajuće mišljenje stručnjaka ako to smatra primjerenim. Zainteresirane stranke ovlaštene su arbitražnom vijeću podnositi dopise prijatelja suda (amicus curiae) u skladu s poslovnikom. Sve tako dobivene informacije moraju biti otkrivene objema strankama i dostavljene za iznošenje primjedbi.

Članak 61.

Jezici podnesaka

Podnesci u pisanom i usmenom obliku dostavljaju se na bilo kojem službenom jeziku stranaka. Međutim, stranke će nastojati, ako je to moguće, odrediti službeni jezik koji je zajednički objema strankama kao radni jezik te će posebno uzeti u obzir da je stranka Gana zemlja u razvoju, posebno u pogledu poteškoća prilikom prijevoda.

Članak 62.

Pravila tumačenja

Arbitražno vijeće tumači odredbe ovog Sporazuma u skladu s uobičajenim pravilima tumačenja međunarodnog javnog prava, uključujući Bečku konvenciju o pravu međunarodnih ugovora. Odlukama arbitražnog vijeća ne smiju se dodavati ili smanjivati prava i obveze predviđene u odredbama ovog Sporazuma.

Članak 63.

Odluke arbitražnog vijeća

1. Arbitražno vijeće poduzima sve napore kako bi sve odluke donijelo jednoglasno. Ako se odluka ipak ne može donijeti jednoglasno, o spornom pitanju odlučuje se većinom glasova. Međutim, oprečna mišljenja arbitara ne objavljuju se ni u kojem slučaju.

2. Arbitražna odluka sadrži nalaze o činjeničnom stanju, primjenjivost relevantnih odredaba ovog Sporazuma i utemeljenost nalaza i donesenih zaključaka. Odbor za SGP arbitražnu odluku objavljuje, osim ako odluči to ne učiniti.

POGLAVLJE 4.

Opće odredbe

Članak 64.

Popis arbitara

1. Najkasnije tri mjeseca nakon privremene primjene ovog Sporazuma Odbor za SGP uspostavlja popis 15 osoba koje žele i mogu obavljati funkciju arbitra. Svaka stranka odabire pet osoba za obavljanje funkcije arbitra. Dvije stranke također se usuglašavaju o pet osoba koje nisu državljani nijedne od stranaka i koji obavljaju funkciju predsjednika arbitražnog vijeća. Odbor za SGP će osigurati da se taj popis uvijek vodi na toj razini.

2. Arbitri moraju imati specijalističko znanje ili iskustvo u području prava i međunarodne trgovine. Moraju biti neovisni, obavljati funkciju kao pojedinci i ne primati naputke ni od koje organizacije ili vlade niti biti povezani s vladom bilo koje od stranaka te postupati u skladu s pravilima ponašanja priloženima poslovniku.

3. Odbor za SGP može sastaviti dodatni popis od 15 osoba koje posjeduju sektorsko stručno znanje koje je važno za posebna pitanja koja su obuhvaćena prijelaznim SGP-om. Ako se primjenjuje postupak odabira iz članka 50. stavka 2., predsjednik Odbora za SGP može iskoristiti takav sektorski popis uz suglasnost obiju stranaka.

Članak 65.

Odnos prema obvezama u okviru WTO-a

1. Arbitražna tijela osnovana na temelju ovog Sporazuma ne sude u sporovima u vezi s pravima i obvezama svake stranke na temelju Sporazuma o osnivanju WTO-a.

2. Primjena odredaba o rješavanju sporova ovog Sporazuma ne dovodi u pitanje eventualno djelovanje u okviru WTO-a, uključujući postupak rješavanja sporova. Međutim, ako je stranka u vezi s određenom mjerom pokrenula postupak rješavanja spora na temelju članka 49. stavka 1. ili na temelju Sporazuma o osnivanju WTO-u, ona ne može pokrenuti postupak rješavanja spora o istoj mjeri u drugoj instituciji sve dok prvi postupak ne bude dovršen. Za potrebe ovog stavka smatra se da se postupak rješavanja sporova na temelju Sporazuma o osnivanju WTO-u pokreće na zahtjev stranke za osnivanje vijeća na temelju članka 6. Dogovora o pravilima i postupcima za rješavanje sporova WTO-a.

3. Nijedna odredba ovog Sporazuma ne sprječava stranku da provede suspenziju obveza koju je odobrilo tijelo WTO-a za rješavanje sporova.

Članak 66.

Rokovi

1. Svi rokovi utvrđeni u ovoj glavi, uključujući rokove u kojima arbitražna vijeća dostavljaju obavijesti o svojim odlukama, računaju se u kalendarskim danima od dana nakon radnje ili činjenice na koje se odnose.

2. Stranke mogu sporazumno produljiti sve rokove iz ove glave.

Članak 67.

Izmjena glave V.

Odbor za SGP i svaka stranka mogu pokrenuti inicijativu i zatražiti izmjenu ove glave. Zahtjev za izmjenu ispituje Odbor za SGP. Izmjena će stupiti na snagu samo nakon što ju odobre obje stranke.

GLAVA VI.

OPĆE IZNIMKE

Članak 68.

Klauzula o općim iznimkama

Podložno zahtjevu da se takve mjere ne primjenjuju na način koji bi predstavljao sredstvo proizvoljne ili neopravdane diskriminacije među strankama ako prevladavaju slični uvjeti ili prikriveno ograničavanje trgovine robom, uslugama ili poslovnog nastana, ništa u ovom Sporazumu ne tumači se kao da sprečava stranke da donesu ili provode mjere koje:

su potrebne za osiguravanje postupanja u skladu sa zakonima ili drugim propisima koji su u skladu s ovim Sporazumom, uključujući one koji se odnose na:

(c)

(c)

Članak 69.

Sigurnosne iznimke

1. Ništa se u ovom Sporazumu ne tumači tako da:

(c)

(c)

2. Stranke u najvećoj mogućoj mjeri obavješćuju jedna drugu o mjerama poduzetima na temelju stavka 1. točke (b) i stavka 1. točke (c) i o datumu njihovog prestanka.

Članak 70.

Oporezivanje

1. Ništa u ovom Sporazumu ili bilo kojem sporazumu usvojenom na temelju ovog Sporazuma ne tumači se tako da stranke u primjeni odgovarajućih odredbi svog fiskalnog zakonodavstva, sprečava da razlikuju porezne obveznike koji nisu u istom položaju, posebno u odnosu na njihovo mjesto boravišta ili u odnosu na mjesto gdje je njihov kapital uložen.

2. Ništa u ovom Sporazumu ili bilo kojem aranžmanu usvojenom na temelju ovog Sporazuma ne tumači se tako da sprečava donošenje ili provedbu bilo kakve mjere kojoj je cilj sprečavanje izbjegavanja ili utaje poreza na temelju sporazuma o izbjegavanju dvostrukog oporezivanja ili na temelju drugih poreznih aranžmana ili nacionalnog fiskalnog zakonodavstva.

3. Ovaj Sporazum ne utječe na prava i obveze stranaka prema bilo kakvoj poreznoj konvenciji. U slučaju bilo kakvog neslaganja između ovog Sporazuma i bilo koje takve konvencije, ta konvencija ima prednost u mjeri u kojoj se odnosi na neslaganje.

GLAVA VII.

INSTITUCIONALNE, OPĆE I ZAVRŠNE ODREDBE

Članak 71.

Načini nastavka pregovora

1. Stranke će nastaviti pregovore u skladu s odredbama ovog Sporazuma.

2. Po završetku pregovora dobivene izmjene nacrta dostavljaju se na odobrenje odgovarajućim domaćim tijelima.

Članak 72.

Definicija stranaka i ispunjavanje obveza

1. Ugovorne stranke ovog Sporazuma su Republika Gana (dalje u tekstu „stranka Gana” ili „Gana”), s jedne strane, i Europska zajednica ili njezine države članice ili Europska zajednica i njezine države članice, u okviru svojih odgovarajućih područja nadležnosti kako proizlaze iz Ugovora o osnivanju Europske zajednice (dalje u tekstu „stranka EZ” ili „Europska zajednica”), s druge strane.

2. Za potrebe ovog Sporazuma izraz „stranka” odnosi se na stranku Gana ili stranku EZ, ovisno o slučaju. Izraz „stranke” odnosi se na stranku Ganu i na stranku EZ.

3. Stranke donose sve opće ili konkretne mjere potrebne za ispunjavanje svojih obveza prema ovom Sporazumu i osiguravaju usklađenost s ciljevima utvrđenim u ovom Sporazumu.

Članak 73.

Odbor za SGP

1. Za potrebe primjene ovog Sporazuma, Odbor za SGP osniva se u roku tri mjeseca od datuma potpisivanja ovog Sporazuma.

2. Stranke su suglasne da sastav, ustroj i rad Odbora za SGP poštuju načelo jednakosti. Odbor će utvrditi njegov ustroj i pravila rada.

3. Odbor za SGP odgovoran je za upravljanje svim područjima obuhvaćenim ovim Sporazumom i za izvršavanje svih zadataka navedenih u ovom Sporazumu.

4. Kako bi olakšale komunikaciju i osigurale učinkovitu provedbu ovog Sporazuma, svaka stranka određuje kontaktnu točku u Odboru.

5. Sastanci Odbora za SGP mogu biti otvoreni za treće stranke. Komisija ECOWAS-a može biti pozvana na sastanke Odbora za SGP, u skladu s njegovim internim postupcima.

Članak 74.

Najudaljenije regije Europske zajednice

1. Uzimajući u obzir geografsku blizinu najudaljenijih regija Europske zajednice i Gane, a kako bi ojačale gospodarske i socijalne veze između tih regija i Gane, stranke nastoje posebno olakšati suradnju u svim područjima obuhvaćenima ovim Sporazumom, kao i olakšati trgovinu robom i uslugama, promicati ulaganja i poticati prometne i komunikacijske veze između najudaljenijih regija i Gane.

2. Ciljevi navedeni u stavku 1. također se nastoje ostvariti, gdje god je to moguće, jačanjem zajedničkog sudjelovanja Gane i najudaljenijih regija u okvirnim i posebnim programima Europske zajednice u područjima obuhvaćenim ovim Sporazumom.

3. Stranka EZ-a nastoji osigurati usklađenost između različitih financijskih instrumenata kohezijskih i razvojnih politika Europske zajednice kako bi ojačala suradnju između Gane i najudaljenijih regija Europske zajednice u područjima obuhvaćenima ovim Sporazumom.

4. Ovim se Sporazumom ne sprečava stranku EZ da primijeni postojeće mjere za poboljšanje strukturnog, socijalnog i gospodarskog stanja najudaljenijih regija na temelju članka 299. stavka 2. Ugovora o osnivanju Europske zajednice.

Članak 75.

Stupanje na snagu i trajanje

1. Ovaj Sporazum se potpisuje, ratificira ili odobrava u skladu s primjenjivim ustavnim pravilima svake stranke ili, što se tiče stranke EZ-a, u skladu s njezinim unutarnjim pravilima i postupcima.

2. Ovaj Sporazum stupa na snagu prvog dana mjeseca koji slijedi nakon što stranka Gana i stranka EZ jedna drugu obavijeste o okončanju za to potrebnih postupaka.

3. Obavijesti se šalju Glavnom tajniku Vijeća Europske unije, koji je depozitar ovog Sporazuma.

4. Do stupanja na snagu ovog Sporazuma, stranke su suglasne privremeno ga primjenjivati u skladu sa svojim odgovarajućim zakonima ili ratifikacijom Sporazuma.

5. O privremenoj primjeni obavješćuje se depozitara. Ovaj se Sporazum počinje privremeno primjenjivati deset dana nakon primitka takve obavijesti o privremenoj primjeni od strane Europske zajednice ili stranke Gane.

6. Neovisno o stavku 4., stranka EZ i Gana mogu primjenjivati Sporazum, u cijelosti ili djelomično, prije privremene primjene, u opsegu u kojem je to moguće na temelju njihovog domaćeg prava.

7. Svaka stranka može uputiti pisanu obavijest drugoj stranci o svojoj namjeri otkazivanja ovog Sporazuma. Otkaz proizvodi učinke šest mjeseci nakon obavijesti drugoj stranci.

8. Ovaj Sporazum zamjenjuje globalni SGP sklopljen na regionalnoj razini sa strankom EZ-om na dan njegova stupanja na snagu. Stranke će u tom slučaju nastojati osigurati da SGP na regionalnoj razini zadrži većinu pogodnosti koje je Gana dobila na temelju ovog Sporazuma.

Članak 76.

Teritorijalna primjena

Ovaj se Sporazum primjenjuje, s jedne strane, na područja u kojima se primjenjuje Ugovor o osnivanju Europske zajednice i pod uvjetima utvrđenima tim Ugovorom, i s druge strane, na državnom području Gane.

Članak 77.

Pristupanje novih država članica Europskoj uniji

1. Odbor za SGP obavješćuje se o svakom zahtjevu treće zemlje za članstvom u Europskoj uniji (EU). Tijekom pregovora između Unije i države podnositeljice zahtjeva, stranka EZ dostavlja Gani sve važne informacije, a Gana prenosi svoje interese stranci EZ-u kako bi ih ona mogla u potpunosti uzeti u obzir. Stranka EZ obavješćuje Ganu o svakom pristupanju EU-u.

2. Svaka nova država članica EU-a pristupa ovom Sporazumu od dana svojeg pristupanja EU-u odgovarajućom klauzulom u aktu o pristupanju. Ako akt o pristupanju EU-u ne predviđa takvo automatsko pristupanje države članice EU-a ovom Sporazumu, dotična država članica EU-a pristupa polaganjem akta o pristupanju pri Glavnom tajništvu Vijeća Europske unije koje ovjerene primjerke šalje stranci Gani.

3. Stranke preispituju učinke pristupanja novih država članica EU-a na ovaj Sporazum. Odbor za SGP može odlučiti o bilo kakvoj prijelaznoj mjeri ili izmjenama koje bi mogle biti potrebne.

Članak 78.

Dijalog o financijskim pitanjima

Stranke su suglasne poticati dijalog i transparentnost te dijeliti najbolje prakse u području porezne politike i administracije.

Članak 79.

Suradnja u borbi protiv nezakonitih financijskih djelatnosti

Stranka EZ i Gana predane su sprečavanju i borbi protiv nezakonitih, prijevarnih i koruptivnih aktivnosti, pranja novca i financiranja terorizma te poduzimaju potrebnih zakonodavnih i administrativnih mjera kako bi postupile u skladu s međunarodnim standardima, uključujući one utvrđene u Konvenciji Ujedinjenih naroda protiv korupcije, Konvenciji Ujedinjenih naroda protiv transnacionalnog organiziranog kriminala i njezinim protokolima, Konvenciji Ujedinjenih naroda o suzbijanju financiranja terorizma te u preporukama Radne skupine za financijske aktivnosti. Stranka EZ i Gana suglasne su razmjenjivati informacije i surađivati u tim područjima.

Članak 80.

Odnosi s drugim sporazumima

1. Uz iznimku odredaba o razvojnoj suradnji predviđenih u glavi II. dijela 3. Sporazuma iz Cotonoua, u slučaju nedosljednosti između odredaba ovog Sporazuma i odredaba glave II. dijela 3. Sporazuma iz Cotonoua, važeće su odredbe ovog Sporazuma.

2. Ništa se u ovom Sporazumu ne tumači tako da sprečava Europsku zajednicu ili Ganu da donesu bilo koje mjere, uključujući trgovinske mjere i mjere povezane s trgovinom, koje smatraju primjerenima kako je predviđeno u članku 11.b, člancima 96. i 97. Sporazuma iz Cotonoua.

3. Stranke su suglasne da ništa u ovom Sporazumu ne zahtijeva od njih da djeluju na način koji nije u skladu s njihovim obvezama u okviru WTO-a.

▼M1

Članak 81.

Vjerodostojni tekstovi

Ovaj je Sporazum sastavljen u po dva primjerka, na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

▼B

Članak 82.

Prilozi

Prilozi i Protokol uz ovaj Sporazum čine njegov sastavni dio.

U potvrdu toga niže potpisani opunomoćenici potpisali su ovaj Sporazum.

Dodatak I.

PRIORITETNI PROIZVODI ZA IZVOZ IZ GANE U EZ

Gana utvrđuje te proizvode i izvješćuje Odbor za SGP najkasnije tri mjeseca od datuma potpisivanja ovog Sporazuma. Odbor za SGP usvojit će popis proizvoda.

Dodatak II.

NADLEŽNA TIJELA

A. Nadležna tijela Europske zajednice

Nadzor se dijeli između nacionalnih službi država članica i Europske komisije. U tom pogledu primjenjuje se sljedeće:

B. Nadležna tijela Gane

Gana imenuje ta tijela i izvješćuje Odbor za SGP najkasnije tri mjeseca od datuma potpisivanja ovog Sporazuma. Odbor za SGP usvojit će izmijenjeni dodatak.

PRILOG 1.

CARINE ZA PROIZVODE PODRIJETLOM IZ GANE

1. Ne dovodeći u pitanje stavke 2., 4., 5., 6. i 7., stupanjem na snagu ovog Sporazuma, carine koje naplaćuje stranka EZ (dalje u tekstu „carine EZ-a”) potpuno se ukidaju za sve proizvode podrijetlom iz Gane iz poglavlja od 1. do 97. HS-a, osim proizvoda iz poglavlja 93. Za proizvode iz poglavlja 93. stranka EZ nastavlja primjenjivati carine utvrđene po načelu najpovlaštenije nacije (MFN).

3. Stranke su suglasne da se odredbe Protokola 3. Sporazuma iz Cotonoua (dalje u tekstu „Protokol o šećeru”) nastave primjenjivati do 30. rujna 2009. godine. Stranka EZ i Gana suglasne su da nakon tog datuma Protokol o šećeru više nije na snazi između njih. Za potrebe članka 4. stavka 1. Protokola o šećeru, razdoblje isporuke 2008./9. traje od 1. srpnja 2008. do 30. rujna 2009. O zajamčenoj cijeni za razdoblje od 1. srpnja 2008. do 30. rujna 2009. odlučuje se nakon pregovora predviđenih u članku 5. stavku 4. Protokola o šećeru.